Document ID: 31999R0132

Komisijas Regula (EK) Nr. 132/1999
(1999. gada 21. janvāris)
par liellopu identifikācijas un reģistrācijas sistēmas ietvaros veicamo kontroles līmeņa minimumu, ar ko groza Regulu (EK) Nr. 2630/97
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu [1], un jo īpaši tās 10. panta d) punktu,
tā kā Komisijas Regulā (EK) Nr. 2630/97 [2] ir paredzēti sīki izstrādāti noteikumi Regulas (EK) Nr. 820/97 ieviešanai attiecībā uz liellopu identifikācijas un reģistrācijas sistēmas ietvaros veicamo kontroles līmeņa minimumu;
tā kā Komisijas Regulā (EEK) Nr. 3887/92 [3], kurā jaunākie grozījumi izdarīti ar Regulu (EK) Nr. 1678/98 [4], ir paredzēti sīki izstrādāti noteikumi integrētās administrācijas un kontroles sistēmas piemērošanai noteiktām Kopienas atbalsta shēmām;
tā kā, lai nodrošinātu efektīvu sadarbību kompetento iestāžu starpā, veicot pārbaudes liellopu nozarē, ir svarīgi noteikt, ka pēc pārbaudes, kas veikta saskaņā ar Regulu (EK) Nr. 2630/97, un ja tiek konstatēta Regulas (EK) Nr. 820/97 noteikumu pārkāpšana, ziņojumu kopijas tiek pārsūtītas tām kompetentajām iestādēm, kuras ir atbildīgas par Regulas (EEK) Nr. 3887/92 īstenošanu;
tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2630/97 2. pantam pievieno šādu 6. punktu:
"6. Tādu 5. punktā minētu ziņojumu kopijas, kuros konstatēta Regulas (EK) Nr. 820/97 noteikumu pārkāpšana, nekavējoties nosūta tām kompetentajām iestādēm, kuras ir atbildīgas par Regulas (EEK) Nr. 3887/92 īstenošanu."
2. pants
Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 21. janvārī

Labels: 17
0
3
6
12